În spatele ţepei luate în contractul 
cu Pfizer, Boloș justifică creșterea 
cu 50% a salariilor pentru 10 
angajaţi din minister 

Decizie urgentă în Ministerul de Finanţe, după ce 
compania Pfizer a anunţat că dă în judecată 
România pentru suspendarea contractului privind 
achiziţia de vaccinuri. 


Marcel Boloș vrea să ceară măriri de salarii pentru angajații 
specializaţi pe procese internaţionale 


Zece juriști din minister vor avea salarii mărite ca să fie 
motivaţi să lupte mai bine contra companiei Pfizer. Aceștia vor 
primi majorări de salarii cu 50%. 


Guvernul va împuternici joi, printr-un memorandum, 
Ministerul Finanţelor în vederea contractării de asistenţă 
juridică pentru reprezentarea României în procesul pe care 
compania Pfizer l-a intentat statului român. 


În cadrul şedinţei Executivului de joi va fi aprobată 
împuternicirea Ministerului Finanţelor pentru contractarea de 
servicii de asistenţă juridică şi reprezentare în vederea 
asigurării reprezentării României în cauza înregistrată cu nr. 
F5331-23, aflată pe rolul Tribunalului de Primă Instanță 
francofon din Bruxelles, cu prim termen de judecată la data de 
20 februarie 2024. 

